ČISTOPIS PRAVILNIKA S PREDLAGANIMI SPREMEMBAMI 

Na podlagi 3., 7. in 9. člena Zakona o športu (Uradni list RS, št. 22/98), v skladu z Nacionalnim programom športa v Republiki Sloveniji (Uradni list RS, št. 24/00 in 31/00) ter 7. člena statuta Občine Dolenjske Toplice (Uradni list RS, št. 93/07) je Občinski svet občine Dolenjske Toplice na 16. redni seji dne 17. decembra 2008 sprejel



P R A V I L N I K
o sofinanciranju letnega programa športa v Občini Dolenjske Toplice

I. SPLOŠNE DOLOČBE

1. člen
Pravilnik določa pogoje, postopke in merila za razdelitev sredstev, namenjenih za uresničevanje javnega interesa na področju športa v Občini Dolenjske Toplice (v nadaljevanju: občina). Sredstva za sofinanciranje letnega programa športa v občini se zagotovijo v proračunu občine za tekoče leto. 



2. člen


Izvajalci programa športa po tem pravilniku so:
– športna društva in klubi,
– javni zavodi s področja vzgoje in izobraževanja; 
– zavodi, gospodarske družbe, zasebniki in druge organizacije, ki so na podlagi zakonskih predpisov registrirane za opravljanje dejavnosti na področju športa. 
Športna društva in njihova združenja imajo pod enakimi pogoji prednost pri izvajanju programov na področju športa. 

3. člen


Pravico do sofinanciranja športnih programov imajo izvajalci iz prejšnjega člena tega pravilnika pod naslednjimi pogoji:
– da imajo sedež v Občini Dolenjske Toplice in tam tudi delujejo;
– da so registrirani za opravljene športne dejavnosti,, društvu, ki je ustanovljeno na novo, se sredstva zagotovijo po realizaciji programa;;
– da imajo zagotovljene materialne, prostorske, kadrovske in organizacijske možnosti za uresničitev načrtovanih športnih aktivnosti;
– da imajo urejeno evidenco članstva oziroma evidenco o udeležencih programa, plačano članarino, kolikor so organizirani v skladu z Zakonom o društvih;

- da društvo ob prijavi na javni razpis posreduje zapisnik zbora članov društva s poročili za preteklo leto, plan dela za tekoče leto ter podatke iz bilance stanja in izkaza poslovnega izida; 

- da vodijo evidenco o vadbi, ki mora vsebovati: datum, čas trajanja vadbe, poimenski seznam članov vadbene skupine, evidenco o njihovi prisotnosti ter ime in priimek vodje skupine, ki za vsak dan vadbe posebej s podpisom potrjuje resničnost podatkov;

- da ob prvi prijavi na javni razpis po tem pravilniku predložijo kopijo statuta društva in da nato ob vsaki spremembi statuta predložijo tudi kopijo sprememb. 

II. VSEBINSKE DOLOČBE 
4. člen
Izvajanje občinskega programa športa se določi z Letnim programom športa, katerega potrdi in sprejme Občinski svet Občine Dolenjske Toplice. 
Letni program športa določa programe športa, ki se sofinancirajo iz javnih sredstev, obseg in vrsto dejavnosti potrebnih za njegovo uresničevanje, in obseg sredstev, ki se zagotovijo v občinskem proračunu za sofinanciranje posameznih programov. Predlog Letnega programa športa za posamezno proračunsko leto pripravi Občinska uprava. 

5. člen

Za uresničevanje javnega interesa v športu, opredeljenega v letnem programu in v skladu z usmeritvami Nacionalnega programa športa, se sredstva v proračunu Občine Dolenjske Toplice zagotavljajo za sofinanciranje naslednjih vsebin športnih programov:
· interesna športna vzgoja otrok,
· športna vzgoja otrok in mladine, usmerjene v kakovostni in vrhunski šport, 

· kakovostni in vrhunski šport, 

· športna rekreacija in šport invalidov, 
· izobraževanje, usposabljanje in izpopolnjevanje strokovnih kadrov, 

· izgradnja in vzdrževanje športnih objektov,
· propagandna dejavnost in športne prireditve,
· delovanje društev.

6. člen

Višina financiranja športnih programov je odvisna od višine sredstev, namenjenih za športne programe v občinskem proračunu in letnem programu športa. 

7. člen
Vrednost programov športa po pogojih in merilih tega pravilnika se določa točkovno, in sicer je vrednost točke različna po posameznih programih in je odvisna od obsega sredstev za posamezni program, ki je določen v letnem programu športa, ter številom točk vseh društev oziroma izvajalcev, katerih program se vrednoti. 

Sofinancira se tiste programe in v tisti višini, kot je to pri posameznem programu določeno z letnim programom športa. 

Kolikor za posamezen program ni prijavljenih predlogov ali sredstva po ovrednotenju – točkovanju ostanejo za posamezen program neporabljena, se finančna sredstva iz takega področja prerazporedijo in porazdelijo na druge športne vsebine. Prerazporeditev sredstev predlaga komisija, ki vodi postopek javnega razpisa.  

III. JAVNI RAZPIS IN POSTOPEK IZBIRE IZVAJALCEV ŠPORTNIH PROGRAMOV

8. člen

Občina enkrat letno izvede Javni razpis po sprejetju proračuna za tekoče leto in Letnega programa športa v Občini Dolenjske Toplice. Javni razpis se izvede v skladu z veljavno zakonodajo in tem pravilnikom. Objavi se v Glasilu Občine Dolenjske Toplice in na uradnih spletnih straneh Občine Dolenjske Toplice. 

9. člen

Objava javnega razpisa mora vsebovati:
· navedbo naročnika, naslov za vložitev prijave in rok za prijavo,

· predmet javnega razpisa in okvirno višino sredstev, 

· pogoje, katere morajo izpolnjevati izvajalci programov, 

· merila za izbor izvajalcev,

· določitev obdobja, do katerega bodo dodeljena sredstva izplačana,

· rok za prijavo na razpis, 

· datum odpiranja vlog, 

· rok v katerem bodo vlagatelji obveščeni o izidu razpisa, 

· kraj in čas ter osebo, pri kateri lahko zainteresirani dvignejo razpisno dokumentacijo.
Razpisni rok za zbiranje prijav ne sme biti krajši od 30 dni. 

10. člen

Prijavitelji morajo vlogo oddati na predpisanih obrazcih, ki so sestavni del razpisne dokumentacije. 

Postopek javnega razpisa za sofinanciranje programov športa vodi komisija, ki jo imenuje župan. Administrativne zadeve razpisa zagotavlja občinska uprava.  Mandat članov komisije je vezan na mandat župana. 
Naloge komisije so: odpiranje in pregled prispelih vlog na javni razpis, vrednotenje prijavljenih športnih programov v skladu s sprejetimi merili, priprava predloga izbora programov in predloga delitve razpoložljivih sredstev za izvajanje letnega programa šport, priprava predlogov, mnenj in pobud za spremembo pravilnika oziroma meril za vrednotenje športnih programov.
Komisija v roku 8 dni od odpiranja vlog pisno pozove tiste vlagatelje vlog, katerih vloge niso bile popolne, da jih dopolnijo v roku, ki ne sme biti daljši od 15 dni. Nepopolne vloge, ki jih vlagatelj ne dopolni, se zavržejo. 

Komisija o vseh aktivnostih vodi zapisnik. Predlog izbire izvajalcev letnega programa športa in predlog delitve razpoložljivih sredstev komisija posreduje direktorju Občinske uprave. 
11. člen

Direktor občinske uprave izvajalcem izda sklep s katerim:

- obvesti izbrane izvajalce o izbranih programih, višini odobrenih finančnih sredstev za posamezne športne programe, za katere so kandidirali na javnem razpisu in 

- zavrne prijave, ki ne izpolnjujejo pogojev za sofinanciranje. 

Zoper izdan sklep je dopustna pritožba na župana Občine Dolenjske Toplice v roku 8 dni od njene vročitve. Predmet pritožbe ne morajo biti merila za vrednotenje programa športa. Pritožba mora biti obrazložena, vloži pa se pisno ali ustno na zapisnik pri Občinski upravi Občine Dolenjske Toplice. O pritožbi odloči župan občine, s sklepom, v roku 8 dni od prejema zahtevka. Sklep o izboru izvajalca in sofinanciranju programa športa je s tem dokončen.  

12. člen

Po dokončnosti sklepov župan z izbranimi izvajalci sklene pogodbo o sofinanciranju športnih programov za tekoče leto, v kateri se poleg splošnih podatkov o podpisnikih pogodbe določi še: 
- vsebina in obseg programa,
- čas realizacije programa,

- pričakovane dosežke,

- obseg sredstev, ki se zagotovijo iz proračuna lokalne skupnosti za posamezen program

- rok za izplačilo sredstev,
- rok in način predložitve poročil in dokazil o porabi sredstev,  

- določila o vračilu sredstev v primeru nenamenske porabe,
- druge medsebojne pravice in obveznosti. 

V roku 8 dni od vročitve pisnega poziva za podpis pogodbe, je izvajalec dolžan vrniti podpisano pogodbo občinski upravi. V primeru, da tega ne stori v zahtevanem roku se šteje, kot da je izvajalec odstopil od zahteve po sofinanciranju letnega programa športa in da umika svojo prijavo na javni razpis. 

IV. SPREMLJANJE IN NADZOR NAD IZVAJANJEM POGODB
13. člen

Izvajalci letnega programa športa v Občini Dolenjske Toplice so dolžni izvajati programe v skladu s podpisano pogodbo, s tem pravilnikom in za namene, za katere so jim bila odobrena sredstva iz občinskega proračuna. Občinska uprava in nadzorni odbor občine lahko pri izvajalcu letnega programa športa kadarkoli preverita: namenskost porabe dodeljenih proračunskih sredstev in izvajanje letnega programa športa. V primeru, da se ugotovi nenamenska poraba sredstev ali neizvajanje letnega programa s strani izvajalca, se sofinanciranje s strani Občine Dolenjske Toplice takoj ustavi, že prejeta sredstva pa mora izvajalec vrniti v občinski proračun skupaj z zakonsko določenimi zamudnimi obrestmi. 

14. člen

Izvajalec letnega programa športa, pri katerem se ugotovi kršitev določb iz 13. člena tega pravilnika, se v naslednjem letu ne more prijaviti na javni razpis Občine Dolenjske Toplice za sofinanciranje letnega programa športa. 

Prav tako se v naslednjem letu ne more prijaviti na javni razpis Občine Dolenjske Toplic za sofinanciranje letnega programa športa tisti izvajalec, pri katerem se ugotovi, da je v svoji prijavi na javni razpis v razpisnih obrazcih navedel neresnične podatke. 
Izvajalci programov morajo občinski upravi najkasneje do 28. februarja naslednjega leta predložiti vsebinsko in finančno poročilo o izvedbi programov.
V primeru, da posamezni program ni bil v celoti realiziran, se izvajalcu športnega programa pri javnem razpisu za naslednje leto dodeljena finančna sredstva ustrezno zmanjšajo. 

V. PREHODNE IN KONČNE DOLOČBE

15. člen

Pogoji in merila za vrednotenje športnih programov so opredeljeni v prilogi in so sestavni del tega pravilnika. 

16. člen

Z dnem uveljavitve tega pravilnika preneha veljati Pravilnik o vrednotenju športnih programov v Občini Dolenjske Toplice (Uradni list RS, št. 10/01). 

17. člen

Ta pravilnik začne veljati z dnem objave v Uradnem listu RS, uporablja pa se od 1. 1. 2009 dalje. 

Številka: 671/  2932   /2008-0106

Občinski svet Občine Dolenjske Toplice je na svoji 16. redni seji dne 17. 12. 2008, sprejel Pravilnik o sofinanciranju letnega programa športa v Občini Dolenjske Toplice, katerega sestavni del so tudi 
POGOJI IN MERILA ZA VREDNOTENJE IN IZBOR LETNIH PROGRAMOV ŠPORTA 

V OBČINI DOLENJSKE TOPLICE
I. RAZVRSTITEV IZVAJALCEV, GLEDE NA VSEBINO PROGRAMA, RAZŠIRJENOST IN USPEŠNOST ŠPORTNIH PANOG 

Izvajalci športnih programov so glede na vsebino programa razvrščeni v 3 skupine: 

1. skupina: izvajalci, ki izpeljujejo programe v individualnih športih, v katerih športniki tekmujejo v uradnih tekmovalnih sistemih nacionalne panožne zveze za naslov državnega prvaka, na EP, SP in OI;
2. skupina: izvajalci, ki izpeljujejo programe v ekipnih športih, v katerih športniki tekmujejo v uradnih tekmovalnih sistemih nacionalne panožne zveze za naslov državnega prvaka, na EP, SP in OI;

3. skupina: izvajalci, ki izvajajo različne športno-rekreativne programe in miselne igre.
Kazalci za razširjenost športne panoge so: število članov s plačano članarino, število registriranih tekmovalcev, kazalci uspešnosti pa uvrstitev na mednarodnih tekmovanjih in državnem prvenstvu. 

II. VSEBINA IN OBSEG LETNEGA PROGRAMA ŠPORTA V OBČINI DOLENJSKE TOPLICE
1. Interesna športna vzgoja otrok in mladine
Športna vzgoja otrok in mladine zajema vse tiste, ki se ukvarjajo s športom zunaj obveznega izobraževalnega programa ne glede na njegovo pojavno obliko.

1.1. Interesna športna vzgoja predšolskih otrok (tabela 1)
Predšolsko obdobje obsega čas od otrokovega rojstva do sprejema v šolo.

Program na ravni lokalne skupnosti obsega Zlati sonček, Naučimo se plavati, Ciciban planinec in športne dejavnosti, ki jih organizirajo športna društva in drugi izvajalci.

Iz javnih financ lokalne skupnosti se sofinancira:

· propagandno gradivo,

· strokovni kader,

· najem 60 ur objekta na skupino, v kateri je največ 20 otrok

· 10 urni plavalni tečaji
Tabela 1:

	sofinanciranje lokalne skupnosti
	Zlati sonček (v skupini je največ 20 otrok)
	Naučimo se plavati (za skupino, v kateri je največ 8 otrok)
	Ciciban planinec (za skupino, v kateri je največ 20 otrok)
	60 urne športne dejavnosti, ki jih organizirajo športna društva in drugi izvajalci (v skupini je 10-20 otrok)

	propagandno gradivo točk/otroka
	nabava knjižic in medalj

1
	nabava knjižic in medalj

1
	/
	/

	strokovni kader (točk/uro)
	/
	/
	2
	1

	najem objekta (točk/uro)
	/
	5  (maksimalno do višine predloženega računa za najem objekta)
	/
	1


1.2. Interesna športna vzgoja šoloobveznih otrok (tabela 2 in 3)
Interesna športna vzgoja šoloobveznih otrok je dejavnost otrok starih od 6 – 15 let, ki so prostovoljno vključeni v športne programe, ki jih izvajajo vsi izvajalci športne dejavnosti. 

Program na ravni lokalne skupnosti obsega programe Zlati sonček, Krpan, Naučimo se plavati in druge 80 urne programe.

Iz javnih financ lokalne skupnosti se sofinancira:

· propagandno gradivo,

· 80 urne programe na skupino, v kateri je največ 20 otrok; strokovni kader in objekt
· organizacija in uvrstitve na regijskih in državnih šolskih športnih prvenstvih.

Tabela 2

	sofinanciranje lokalne skupnosti
	Zlati sonček 
	Krpan
	Program plavanja 

(20 urni programi za skupino otrok)  
	80 urne športne dejavnosti, ki jih organizirajo športna društva in drugi izvajalci (v skupini je 10-20 otrok)

	propagandno gradivo

(točk/otroka)
	nabava knjižic in medalj

1
	nabava knjižic in medalj

1
	/
	/

	strokovni kader (točk/uro)
	/
	/
	/
	1

	najem objekta (točk/uro)
	/
	/
	5 (maksimalno do višine predloženega računa za najem objekta)
	1


Tabela 3

	Doseženo mesto na tekmovanju v ekipnih športih
	Regijsko prvenstvo (točke)
	Državno prvenstvo (točke)

	1. mesto
	70
	140

	2. mesto
	50
	100

	3. mesto
	30
	60

	4. - 6. mesto
	20
	40

	7. – 10. mesto
	10
	20

	Udeležba na prvenstvu
	5
	10


	Doseženo mesto na tekmovanju v individualnih športih
	Regijsko prvenstvo (točke)
	Državno prvenstvo (točke)

	1. mesto
	12
	24

	2. mesto
	10
	20

	3. mesto
	6
	12

	4. - 6. mesto
	4
	8

	7. – 10. mesto
	2
	4

	Udeležba na prvenstvu
	1
	2


Organizacija tekmovanj:

· organizacija občinskega ali medobčinskega prvenstva: 20 točk,

· regijskega prvenstva: 50 točk,

· državnega prvenstva: 100 točk.

 2. Športna vzgoja otrok in mladine, usmerjenih v kakovostni in vrhunski šport 

Športna vzgoja v tem obdobju pomeni temeljito pripravo na športno uspešnost. Tekmovalni dosežek je samo eno od meril uspešnosti dela z otroki. V program se lahko vključijo otroci, ki imajo interes, sposobnost, ustrezne osebnostne značilnosti in visoko motivacijo, da bi lahko postali vrhunski športniki. Ta program športne vzgoje v nadaljevanju zajema načrtno vzgojo mladih športnikov, ki so usmerjeni v doseganje vrhunskih rezultatov, primerljivih z dosežki vrstnikov v mednarodnem merilu. Člani vadbenih skupin so vključeni v uradne tekmovalne sisteme nacionalnih panožnih zvez. 
V primeru, da je vadbena skupina sestavljena iz tekmovalcev različnih starostnih skupin, se skupina uvrsti v starostno skupino, izračunano na podlagi povprečne starosti tekmovalcev. 


2.1. Športna vzgoja otrok, usmerjenih v kakovostni in vrhunski šport (6-15 let). (tabela 4)
Program je lahko razdeljen v tri stopnje:

· cicibani, cicibanke v obsegu do 240 ur vadbe na leto

· mlajši dečki in deklice od 240 do 300 ur vadbe na leto

· starejši dečki in deklice do 400 ur vadbe na leto.

Iz javnih financ lokalne skupnosti se financira: objekt, materialni strošek programa in strokovni kader. 

Tabela 4

	sofinanciranje lokalne skupnosti
	cicibani in cicibanke  
	mlajši dečki in  deklice 
	starejši dečki in deklice 

	najem objekta (točk/uro)
	1
	1
	1

	strokovni kader (točk/uro)
	1
	1
	1


Izvajalcu se lahko krije tudi materialne stroške za program in sicer do 5 točk na posameznega udeleženca programa.

V individualnih športih je velikost vadbene skupine najmanj 6 udeležencev, v ekipnih športih pa 12. Če je vadbena skupina manjša se število točk sorazmerno zniža.  
2.2. Športna vzgoja mladine, usmerjene v kakovostni in vrhunski šport (15 – 20 let)(tabela 5)

Program je razdeljen v dve skupini.

· mlajši mladinci in mladinke v obsegu do 440 ur vadbe ne leto,

· starejši mladinci in mladinke v obsegu do 600 ur vadbe na leto.

Iz javnih financ lokalne skupnosti se sofinancira: objekt in strokovni kader, 
doseženi rezultati na državnem prvenstvu v preteklem letu kot v tabeli 3.
Tabela 5

	sofinanciranje lokalne skupnosti
	mlajši mladinci in mladinke 
	starejši mladinci in mladinke 

	najem objekta (točk/uro)
	1
	1

	strokovni kader (točk/uro)
	1
	1


V individualnih športih je velikost vadbene skupine najmanj 6 udeležencev, v ekipnih športih pa 12. Če je vadbena skupina manjša se število točk sorazmerno zniža.

3. Kakovostni in vrhunski šport 

3. 1. Kakovostni šport (tabela 6)

V kakovostni šport sodijo priprave in športna tekmovanja ekip in posameznikov, ki nimajo objektivnih, strokovnih, organizacijskih in materialnih možnosti za vključitev v program vrhunskega športa in ki jih program športne rekreacije ne zadovoljuje, so pa pomemben dejavnik športa. Člani vadbene skupine so vključeni v uradne tekmovalne sisteme nacionalnih panožnih zvez.

Iz javnih financ lokalne skupnosti se sofinancira najem objekta za do 320 ur programa ter dodajo bonus točke za kategorizirane športnike (tudi za športnike pod točko 2.2.), doseženi rezultati na državnem prvenstvu v preteklem letu kot v tabeli 3.
Tabela 6

	sofinanciranje lokalne skupnosti
	članice in člani

	objekt (točk/uro)
	1

	državni razred
	20

	mladinski razred 
	15


3. 2. Vrhunski šport (tabela 7)

Vrhunski šport je priprava in tekmovanje športnikov, ki imajo status mednarodnega, svetovnega in perspektivnega razreda. Iz javnih financ lokalne skupnosti se izvajalcem sofinancira izvajanje do 320 ur programa (najemnina in strokovni kader) in dodajo bonus točke za kategorizirane športnike, doseženi rezultati na državnem prvenstvu v preteklem letu kot v tabeli 3.
Tabela 7

	sofinanciranje lokalne skupnosti
	število točk

	najem objekta (točk/uro)
	1

	strokovni kader (točk/uro)
	1

	športnik svetovnega razreda
	100

	športnik mednarodnega razreda
	70

	športnik perspektivnega razreda
	30


Velikost vadbene skupine za točko 3.1 in 3.2. je opredeljena isto kot v točki 2. 
4.   Športne prireditve (tabela 8)
Športne prireditve se sofinancirajo le v primeru, če na njih sodelujejo tudi športniki iz Občine Dolenjske Toplice in so pomembne za popularizacijo športa v občini.

Tabela 8

	število udeležencev
	prireditev na občinskem nivoju (število točk)
	prireditev na medobčinskem nivoju (število točk)
	prireditev na mednarodnem nivoju

	do 50 
	100
	200
	600

	51 – 100 
	200
	300
	700

	101 – 150 
	300
	400
	800

	151 in več 
	400
	600
	1000


5. Športna rekreacija in šport invalidov 

Cilji rekreacije odraslih in športa invalidov so ohranjati in izboljšati celostni zdravstveni status, humanizirati človekovo življenje, zmanjševati negativne posledice današnjega načina življenja in dela, preprečevati upadanja splošne vitalnosti človeka ter s temi motivi pritegniti čim večje število  ljudi v redne oblike športne dejavnosti.
5. 1. Športna rekreacija
Iz javnih financ lokalne skupnosti se sofinancira:

· najem objekta za 80 urni program vadbe na skupino, 

ki šteje 10 -  20 članov in članic, za najem objekta se prizna 

1 točka/uro

· za socialno in zdravstveno ogrožene ter občane, starejše od 65 let se za skupino, 

ki šteje 10-20 članov in članic, prizna še strokovni kader

2 točki/uro 
5.2. Šport invalidov 
Iz javnih financ lokalne skupnosti se sofinancira najem objekta in strokovni kader. 

Za 80 urni program vadbe za skupino, ki šteje najmanj 5 članov se za najem objekta prizna 1 točko/ uro in za strokovni kader 2 točki/uro.
6. Rekreativne prireditve in rekreativne lige

6.1 Rekreativne prireditve (tabela 9) 

Tabela 9

	število udeležencev
	organizacija prireditve na občinskem nivoju (število točk)
	organizacija prireditve na medobčinskem nivoju (število točk)
	organizacija prireditve na mednarodnem nivoju

	do 50 
	100
	200
	600

	51 – 100 
	200
	300
	700

	101 – 150 
	300
	400
	800

	151 in več 
	400
	600
	1000


Za organizacijo večdnevne ali nočne prireditve se dodatno prizna še 50% točk.
6.2 Rekreativne lige (tabela 10) 

Tabela 10

	število ekip
	rekreativna liga 

občinski nivo
	rekreativna liga 

medobčinski nivo

	
	udeležba glede na število ekip  (točk)
	organizacija lige (točk)
	udeležba glede na število ekip  (točk)
	organizacija lige (število točk)

	4 – 10 
	300
	300
	400
	400

	11 – 20
	400
	400
	500
	500

	21 in več
	500
	500
	600
	600


7. Delovanje športnih društev
Društva za svoje delovanje potrebujejo sredstva za kritje osnovnih materialnih stroškov:

· za delovanje društva : do 5 let 




30 točk 




do 10 let 



50 točk 





do 20 let 



80 točk





nad 20 let 



100 točk


Upošteva se leto ustanovitve društva. 

· za vsako vadbeno skupino




10 točk

· za vsakega člana društva s stalnim bivališčem in s plačano članarino 

 2 točki.

8. Izobraževanje, usposabljanje in izpopolnjevanje strokovnih kadrov v športu

Razvoja in programov športa ni brez strokovnih kadrov, zato bo lokalna skupnost podpirala usposabljanje, izobraževanje in izpopolnjevanje strokovnih in drugih delavcev, povezanih s športom. Vsak vlagatelj lahko vloži prijavo praviloma samo za enega kandidata. V primeru, da je kandidatov manj in sredstva ostajajo, lahko vlagatelj pridobi sofinanciranje za dva kandidata. Občina Dolenjske Toplice sofinancira:

1. Osnovno izobraževanje:

· za naziv vaditelj, inštruktor






75 točk

· za naziv trener







         150 točk

· za naziv sodnik v športu





           75 točk

2. Dopolnilno izobraževanje:

· licenčni seminar







50 točk

po verificiranih programih v višini največ do 100% upravičenih stroškov kotizacije (do višine predloženega in plačanega računa).
9. Izgradnja in vzdrževanje športnih objektov
Športni objekti so za športno dejavnost opremljene in urejene površine in prostori. 
Sredstva za investicije, investicijsko in tekoče vzdrževanje ter nakup opreme za športne objekte, ki so v lasti Občine Dolenjske Toplice, se določajo v vsakoletnem proračunu občine na posebnih proračunskih postavkah, in sicer v skladu s potrebami in zmožnostmi ter na podlagi zakonskih in podzakonskih aktov, ki urejajo področje športa, vzgoje in izobraževanja.
Za sofinanciranje vlaganj v ostale športne objekte se sredstva namenjajo izključno za vlaganja v tiste športne objekte, ki so dostopni vsem občanom in v katerih se prednostno izvajajo športni programi, ki so v javnem interesu občine. Do sredstev za vzdrževanje športnih objektov in površin v občini Dolenjske Toplice so upravičeni lastniki, najemniki ali upravljavci objektov in površin. 
Prosilci morajo za koriščenje proračunskih sredstev obvezno izpolnjevati naslednje pogoje: 
a) da je prosilec lastnik, upravljavec ali najemnik objekta,
b) ima zaključeno finančno konstrukcijo, pri čemer morajo kandidati zagotoviti najmanj 30% sredstev iz lastnih ali drugih virov, 
c) ima pridobljena vsa upravna dovoljenja za posege, 
d) vodi investicijo v skladu z veljavno zakonodajo.
Sredstva se prednostno namenjajo za: adaptacijo in rekonstrukcijo objekta, posodobitev objektov in športnih naprav, racionalizacijo stroškov (ekološki, tehnični in tehnološki vidiki), ostala dela, ki so nujna za nemoteno izvajanje dejavnosti. 
10. Izračun vrednosti točke.

Višina točke je odvisna od razpoložljivih sredstev, ki so namenjena za posamezno vsebino letnega programa športa v Občini Dolenjske Toplice. Vrednost točke se izračuna kot razmerje med obsegom sredstev določenih za posamezno vsebino in skupnim seštevkom točk, ki so jih ob prijavi na javni razpis prejeli izvajalci posamezne vsebine.

Pripadajoča sredstva izvajalca za posamezno vsebino se izračunajo kot produkt števila točk pridobljenih na osnovi teh Pogojev in meril za vrednotenje in izbor letnih programov športa v Občini Dolenjske Toplice in vrednosti točke. 

11. Delitev nerazporejenih sredstev iz javnega razpisa

V primeru, da se med izvajalce letnega programa športa v Občini Dolenjske Toplice ob javnem razpisu ne razdelijo vsa sredstva v določeni vsebini iz 5. člena Pravilnika o sofinanciranju letnega programa športa v Občini Dolenjske Toplice, se ta sredstva razdelijo med izvajalce letnega programa športa na osnovi posebnega sklepa, ki ga sprejme župan. S tem se zagotovi, da se ves denar iz javnega razpisa nameni za športne programe. 










Občina Dolenjske Toplice 

   Franc Vovk  






